text: To lette køretøjer væltede på Lillebæltsbroen
  22 november 2015 kl. 12.00
  Politiet fraråder lette og vindfølsomme køretøjer på Den ny Lillebæltsbro på grund af vinden. En trailer og en campingvogn væltet på broen.
  Kort før søndag middag væltede både en trailer og en campingvogn på Den ny Lillebæltsbro med kort mellemrum.
  Politiet fraråder vindfølsomme køretøjer på de store broer, og de to uheld beviser blot, at den advarsel er på sin plads.
  Vagtchef Christian Rasmussen ved Fyns Politi oplyser til TV SYD, at begge køretøjer atter er fjernet fra broen og at ingen personer er kommet til skade.
  Uheldene skete i det vestgående spor - altså på vej fra Fyn til Jylland - og det skaber stadig lange køer på den fynske motorvej.
  Fyns Politi fraråder al kørsel med vindfølsomme køretøjer på Lillebæltsbroen på grund af vind. @FynsPoliti
  
  